L’actu d’homenaxe a la Revolución Asturiana d’Ochobre’l 34 resultó especialmente emotivu y fuertemente reivindicativu, nun faltando una referencia al Pueblu Catalán y el exemplu de llucha y dinidá que tan dando nestos momentos.
#000000
La intervención política, que corrió a cargu de Llucía Fernández, escomenzó remembrando los fechos hestóricos y la figura de Belarmino Tomás pa pasar darréu a facer un llamamientu a finar cola autocomplacencia que supón remembrar aquellos fechos y escaecer la rialidá que carecemos güei. Nesi puntu la intervención derivó nun monólogu en primer presona col propiu Belarmino Tomás, nel qu’ente otres coses comentóse la situación qu’anguañu se vive en Cataluña, faciendo una reflexón de conteníu hestóricu «Esmolezme qu’entamen a falar de negociaciones ¿suénate? Tu tamién llegaste a tratos con ellos, creyisti la so pallabra y diéronte traición a cambiu. Nun son de fiar l’Estáu español».
#000001
Responder a Teresa Cancelar la respuesta
#000009